CONSILIUL LOCAL AL MUNICIPIULUI CRAIOVA


HOTĂRÂREA NR. 106
         Consiliul Local al Municipiului Craiova, întrunit în şedinţa ordinară din data de 31.07.2008.

Având în vedere raportul nr.108736/2008 întocmit de Direcţia Servicii Publice prin care se propune modificarea Actului Constitutiv al S.C. Compania de Apă „Oltenia S.A., aprobat prin Hotărârea Consiliului Local al Municipiului Craiova nr.164/2007, republicată şi rapoartele comisiilor de specialitate ale Consiliului Local al Municipiului Craiova nr.40, 42, 45, 46, 47/2008;

În conformitate cu prevederile Legii nr.31/1990 privind societăţile comerciale şi alte acte normative incidente, modificate şi completate prin Ordonanţa de Urgenţă a Guvernului nr.82/2007;

 În temeiul art.36 alin.2 lit. a coroborat cu alin.3 lit.c şi alin.2 lit.d coroborat cu alin.6 lit a pct.14 şi art.45 alin.1 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea Actului Constitutiv al S.C. Compania de Apă „Oltenia” S.A., aprobat prin Hotărârea Consiliului Local al Municipiului Craiova nr.164/2007, republicată, conform Actului Adiţional nr.2 care reprezintă anexa la prezenta hotărâre.
Art.2. Se mandatează d-na Motocu Adriana să propună şi să voteze în Adunarea Generală a Acţionarilor a S.C. Compania de Apă „Oltenia” S.A. modificarea prevăzută la art.1.

Art.3. Serviciul Administraţie Publică Locală, Direcţia Servicii Publice şi S.C. Compania de Apă „Oltenia” S.A. vor duce la îndeplinire prevederile prezentei hotărâri.  

